Rinpoche võttis   getsüli   vanded (noviitsivanded)  Regendi Taktrag Rinpoche juuresolekul, kes andis talle nimeks Ngawang Losang Chökyi Nyima. Rinpoche oli väga usin õpilane, kuigi talle esialgu Drepungis ei meeldinud, sest järsku oli ta üks 10 000 mungast, kui varem oli ta kogu kloostri ja suure majapidamise keskpunkt, kus kõik oli üksnes tema jaoks, lastes tal tunda end printsina.  Tema noore ea tõttu olid ka õpingud väga rasked. Kui nad alustasid, olid teised mungad tema klassis umbes 18-aastased. Kuigi Rinpoche oli väga noor ja Tarab Lhadrangis oli  juba otsustatud, kes saab Rinpoche peamiseks õpetajaks, järgis Rinpoche oma tahet ja läks auväärse Khensur Pema Gyaltsen Rinpoche juurde, kes talle väga suurt muljet avaldas, paludes, kas ta ei tahaks hakata tema õpetajaks. Khensur Rinpoche oli üllatunud selle väikese laama otsusekindlusest ja nõustus, juhul kui Tarab Lhadrang seda aktsepteerib - sel moel sai hilisem kuulus õpetaja ja Drepungi klooster-ülikooli abt Rinpoche põhiõpetajaks.